IMO 9008794

Di IMO 9008794 es en Föriskep, wat 1991 üs Tresfjord fuar Møre og Romsdal Fylkesbåtar (Fuargungster fan Fjord1) becht waar. Bit 2010 wiar dit Skep ön di Liinie Molde–Vestnes ön Faart, leeterhen twesken Flakk en Rørvik. Eeđer en Ombechning es dit Skep sent November 2019 ön di Föriskepsliinie Rem-Söl' üp Wai.

Noom
Di FRS heer dit Skep "Römöexpress" nēmt.
Diarom jit dit Skep uk di "Skriiffail tö See", aurdat di dütsk Noom fan dit Ailön Rømø Röm es. Wan em "Römö" skriift, es dit weđer üp deensk jit üp dütsk rocht skrewen. 
Üp Skep staant "Romoexpress", diar skel em mesken ütsjuk, hur'ling dit jit skel.
Wan ja wat üp Engelsk skriif, da jit dit "RoemoeExpress", dit diar da bluat jit siir.

"Havnebyexpress" her mesken uk gur lünt, man diar skel em jaa fuar Nuar üp kum.

 Histoorie 
Di Werev Eide Contracting ön Høylandsbygd seet dit Föriskep üp Kiil, man ja kām knap bi Kas, en kür dit Skep ek klaarfo. Di Fiskerstrand-Werev heer dit da aurnomen en töjen becht. 

 Technik 
Sa üs uk di Sylt Express uur des Föri fan tau Elektromotooren ön Propelergoneln öndrewen. Di Stroom uur fan tau Generatooren maaket. Jen Generātor uur fan en Sokskolben-Fjuurtakt-Skepsdiesel fan Bergen Engines (Typ: BRM-6) öndrewen, en di Üđer lapt me en Gasmaskiin, wat niigen Kolben heer. Des jit Bergen Engines (Typ: C25:33L9AG), Di Gasmaskiin waar ombi 2011 iinbecht. Fuar di Nuar heer dit Skep jit en Volvo Penta-Dieselmaskiin, Typ: D12 me en litj Generātor, dat dit Leecht ek ütgiar, wan dit Skep ek muar faar ken.

Galerii

 Futnooten 

Kategorie:Bütlöning Skeepen
Kategorie:Föriskeepen NF
Kategorie:Skep